

Δικαιολογητικά Συμμετοχής

Οι ενδιαφερόμενοι οφείλουν να αναρτήσουν τα ακόλουθα δικαιολογητικά:

1. Αντίγραφο Δελτίου Ταυτότητας/Διαβατηρίου σε ισχύ (ταυτοποίηση).

2. Αντίγραφο απολυτηρίου, τουλάχιστον, Υποχρεωτικής Εκπαίδευσης ή ανώτερου τίτλου σπουδών,

καθώς και επίσημη μετάφραση και πράξη αναγνώρισης σε περίπτωση που ο τίτλος σπουδών

αποκτήθηκε στην αλλοδαπή. Σημειώνεται ότι όσοι ωφελούμενοι αποφοίτησαν από το Δημοτικό ως και το σχολικό έτος 1979 - 1980 λογίζονται ως απόφοιτοι υποχρεωτικής εκπαίδευσης και είναι επιλέξιμοι για τα προγράμματα Σ.Ε.Κ. που υλοποιεί η Δ.ΥΠ.Α. Κατ’ αντιστοιχία, για τους ωφελούμενους οι οποίοι έχουν αποφοιτήσει από το Δημοτικό από το σχολικό έτος 1980-1981 και έπειτα, απαιτείται και η αποφοίτηση από το Γυμνάσιο ώστε να λογίζονται ως απόφοιτοι υποχρεωτικής εκπαίδευσης και επομένως να είναι επιλέξιμοι για τα προγράμματα Σ.Ε.Κ. που υλοποιεί η Δ.ΥΠ.Α.

3. Εάν ο ωφελούμενος είναι εργαζόμενος οφείλει να αναρτήσει στο πεδίο «Αποδεικτικό Ωραρίου Εργασίας» το Αποδεικτικό Ωραρίου Εργασίας του
4. Αν ο ωφελούμενος είναι εργαζόμενος στον Ιδιωτικό Τομέα υποβάλλει Υπεύθυνη Δήλωση μέσω gov.gr

«α. Δεν παρακολουθώ ή δεν έχω παρακολουθήσει άλλο πρόγραμμα κατάρτισης που υλοποιείται στο πλαίσιο της ίδιας δράσης (Δράση 16913 «SUB 2: Οριζόντια Προγράμματα αναβάθμισης δεξιοτήτων για στοχευμένες πληθυσμιακές ομάδες (Horizontal upskilling/reskilling programs to targeted populations), του Εθνικού Σχεδίου Ανάκαμψης και Ανθεκτικότητας "Ελλάδα 2.0" με τη χρηματοδότηση της Ευρωπαϊκής Ένωσης- Next Generation EU.

β. Δεν παρακολουθώ και δεν έχω παρακολουθήσει πρόγραμμα κατάρτισης στο ίδιο αντικείμενο κατά τα τελευταία δύο (2) έτη πριν από τη δημοσίευση της παρούσας Πρόσκλησης.

γ. Δεν παρακολουθώ και δεν θα παρακολουθήσω κανένα άλλο πρόγραμμα κατάρτισης που επιδοτείται με πόρους της Ευρωπαϊκής Ένωσης και έχει ωρολόγιο πρόγραμμα μαθημάτων που συμπίπτει χρονικά, εν όλω ή εν μέρει, με το πρόγραμμα κατάρτισης για το οποίο υποβάλλω την παρούσα αίτηση.

δ. Είμαι εργαζόμενος μισθωτός, με σχέση εξαρτημένης εργασίας, στον Ιδιωτικό Τομέα, δεν ασκώ ελεύθερο επάγγελμα, θα ενημερώσω αμελλητί τον πάροχο κατάρτισης για το ωράριο εργασίας μου και η παρακολούθηση κατάρτισης δεν θα συμπίπτει με το ωράριο αυτό.»

5. Οι ενδιαφερόμενοι δύνανται να αναρτήσουν τυχόν πρόσθετα δικαιολογητικά (π.χ. πτυχίο γνώσης αγγλικής γλώσσας), καθώς τα δικαιολογητικά αυτά δίνουν τη δυνατότητα στον ωφελούμενο να επιλέξει πρόγραμμα κατάρτισης με πρόσθετες απαιτήσεις.